
	Menettelyjen symbolit

		*	Kuulemismenettely
	***	Hyväksyntämenettely
	***I	Tavallinen lainsäätämisjärjestys (ensimmäinen käsittely)
	***II	Tavallinen lainsäätämisjärjestys (toinen käsittely)
	***III	Tavallinen lainsäätämisjärjestys (kolmas käsittely)

(Menettely määräytyy säädösesityksessä ehdotetun oikeusperustan mukaan.)







	Tarkistukset säädösesitykseen

	Palstoina esitettävät parlamentin tarkistukset

Poistettava teksti merkitään vasempaan palstaan lihavoidulla kursiivilla. Tekstiä korvattaessa muutosmerkinnät tehdään molempiin palstoihin lihavoidulla kursiivilla. Uusi teksti merkitään oikeaan palstaan lihavoidulla kursiivilla.

Tarkistuksen tunnistetietojen ensimmäisellä ja toisella rivillä ilmoitetaan käsiteltävänä olevan säädösesityksen kohta, jota tarkistetaan. Jos tarkistus koskee olemassa olevaa säädöstä, jota säädösesityksellä muutetaan, tunnistetietojen kolmannella rivillä ilmoitetaan muutettavan säädöksen tyyppi ja numero ja neljännellä rivillä tarkistettavan tekstinkohdan paikannus.

Konsolidoituna tekstinä esitettävät parlamentin tarkistukset

Uusi teksti merkitään lihavoidulla kursiivilla. Poistettava teksti merkitään symbolilla ▌tai yliviivauksella. Tekstiä korvattaessa muutosmerkinnät tehdään siten, että uusi teksti merkitään lihavoidulla kursiivilla ja korvattava teksti poistetaan tai viivataan yli.
Parlamentin yksiköiden tekemiä lopullisen tekstin teknisiä muutoksia ei merkitä.

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
esityksestä direktiiviksi direktiivin 2006/112/EY muuttamisesta maahantuotujen tavaroiden etämyynnin mahdollistavia verovelvollisia koskevien arvonlisäverosääntöjen sekä kolmansilta alueilta tai kolmansista maista tuotujen tavaroiden etämyyntiä koskevan erityisjärjestelmän ja tuonnin arvonlisäveron ilmoittamista ja maksamista koskevien erityisjärjestelyjen soveltamisen osalta
(08710/2025 – C10‑0084/2025 – 2023/0158(CNS))
(Erityinen lainsäätämisjärjestys – uudelleen kuuleminen)
Euroopan parlamentti, joka
–	ottaa huomioon neuvoston esityksen (08710/2025),
–	ottaa huomioon komission ehdotuksen neuvostolle (COM(2023)0262),
–	ottaa huomioon 22. marraskuuta 2023 vahvistamansa kannan[footnoteRef:1], [1:  EUVL C, C/2024/4246, 24.7.2024, ELI: http://data.europa.eu/eli/C/2024/4246/oj.] 

–	ottaa huomioon Euroopan unionin toiminnasta tehdyn sopimuksen 113 artiklan, jonka mukaisesti neuvosto on kuullut parlamenttia uudelleen (C10‑0084/2025),
–	ottaa huomioon työjärjestyksen 84 artiklan ja 86 artiklan,
–	ottaa huomioon talous- ja raha-asioiden valiokunnan mietinnön (A10‑0000/2025),
1.	hyväksyy neuvoston esityksen;
2.	pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;
3.	pyytää tulla kuulluksi uudelleen, jos neuvosto aikoo tehdä huomattavia muutoksia esitykseensä;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.




<PathFdR>PR\1322849FI.docx</PathFdR>		PE<NoPE>774.445</NoPE><Version>v01-00</Version>
FI	Moninaisuudessaan yhtenäinen	FI
PE<NoPE>774.445</NoPE><Version>v01-00</Version>	6/7	<PathFdR>PR\1322849FI.docx</PathFdR>
FI
<PathFdR>PR\1322849FI.docx</PathFdR>	7/7	PE<NoPE>774.445</NoPE><Version>v01-00</Version>
		FI
[bookmark: _Toc202191402]PERUSTELUT
Komissio esitti 8. joulukuuta 2022 ”Alv digiaikana” -paketin, johon kuuluu kolme ehdotusta:
	ehdotus neuvoston direktiiviksi direktiivin 2006/112/EY muuttamisesta arvonlisäverosääntöjen mukauttamiseksi digiaikaan
	ehdotus neuvoston asetukseksi asetuksen (EU) N:o 904/2010 muuttamisesta digiajan edellyttämien alv-alan hallinnollista yhteistyötä koskevien järjestelyjen osalta
	ehdotus neuvoston täytäntöönpanoasetukseksi täytäntöönpanoasetuksen (EU) N:o 282/2011 muuttamisesta tiettyjä alv-järjestelmiä koskevien tietovaatimusten osalta.
Paketissa laadittiin toimintasuunnitelma, jossa korostettiin tarvetta pohtia teknologian käyttömahdollisuuksia veropetosten torjunnassa ja EU:n nykyisten alv-sääntöjen mukauttamista liiketoiminnan harjoittamiseen digiaikana. Alv-järjestelmän sovittamiseen digiaikaan on ehdotettu kolmea muutosta:
i)	uusi reaaliaikainen digitaalinen raportointijärjestelmä, joka perustuu sähköiseen laskutukseen
ii)	alustatalouden päivitetyt alv-säännöt
iii)	yhteinen arvonlisäverovelvolliseksi rekisteröinti unionissa yrityksille, jotka myyvät tavaroita ja palveluja kuluttajille eri puolilla EU:ta.
Asiassa kuultiin Euroopan parlamenttia, joka antoi lainsäädäntöehdotuksista kantansa 22. marraskuuta 2023. Tammikuussa 2025 parlamenttia kuultiin uudelleen ehdotuksesta neuvoston direktiiviksi direktiivin 2006/112/EY muuttamisesta arvonlisäverosääntöjen mukauttamiseksi digiaikaan. Uudelleenkuuleminen liittyi oletettua luovuttajaa/suorittajaa koskevaan järjestelmään, joka oli neuvostossa merkittävä kiistakysymys ja erityinen haaste lopullisen kompromissin saavuttamiselle (A10-0001/2025).
Nyt Euroopan parlamenttia kuullaan uudelleen seuraavasta syystä.
Alkuperäiseen alv digiaikana -pakettiin sisältyi ehdotus tuontia koskevan arvonlisäveron erityisjärjestelmän pakollisuudesta. Jäsenvaltiot kuitenkin hylkäsivät sen. Arvonlisäveron erityisjärjestelmän käyttöön kannustava vaihtoehtoinen ehdotus, joka perustui luovuttajien/suorittajien ja alustojen velvollisuuteen maksaa arvonlisävero maahantuonnin yhteydessä, jos ne eivät sovella arvonlisäveron erityisjärjestelmää, ei ollut vielä riittävän valmis sisällytettäväksi neuvoston maaliskuussa 2025 hyväksymään alv digiaikana -pakettiin.
Komissio julkaisi toukokuussa 2023 ehdotuspaketin unionin tullikoodeksin uudistamisesta, minkä tarkoituksena oli erityisesti poistaa 150 euron raja-arvo vapautukseen tulleista ja maahantuonnissa kannettavasta arvonlisäverosta.
Säännökset, joiden tarkoitus oli kannustaa arvonlisäveron erityisjärjestelmän käyttöön, lisättiin kesällä 2024 komission ehdotuksiin unionin tullikoodeksin uudistamisesta, koska niillä oli yhteys tullisääntöihin. Neuvoston puheenjohtajavaltio Puola ehdotti, että riittävän valmiina pidetyt arvonlisäveron erityisjärjestelmän käyttöön kannustavat säännökset ja tullikoodeksiehdotus erotetaan toisistaan ja niistä sovitaan erikseen. Valtuuskunnat hyväksyivät tämän muutoksen.
Ecofin-neuvoston kokouksessa 13. toukokuuta 2025 neuvosto hyväksyi arvonlisäveron erityisjärjestelmän käyttöön kannustavien säännösten sisällyttämisen osaksi arvonlisäverodirektiiviä. Tämän seurauksena luovuttajat ja alustat ovat velvollisia maksamaan maahantuonnin arvonlisäveron, jos ne eivät käytä arvonlisäveron erityisjärjestelmää.
Euroopan parlamentti vahvisti 22. marraskuuta 2023 kannan, jossa se ilmaisi, että arvonlisäveron erityisjärjestelmän toiminnan on oltava avointa ja turvallista. Se korosti, että yhtenäisen lähestymistavan soveltaminen yhtäältä arvonlisäveron erityisjärjestelmään ja toisaalta tullilainsäädäntöön ja -käytäntöön auttaisi poistamaan epäjohdonmukaisuudet, virheet ja kaksinkertaisen verotuksen. Lisäksi parlamentti korosti tarvetta rajoittaa pk‑yrityksille aiheutuvia hallinnollisia rasitteita. Euroopan parlamentti pyysi myös arvioimaan, mitä etuja ja haittoja koituu arvonlisäveron erityisjärjestelmän säätämisestä pakolliseksi.

